31976R0696
L 083/8
JURNALUL OFÍCIAL AL UNIUNII EUROPENE
REGULAMENTUL (CEE) NR. 696/76 AL CONSILIULUI
din 25 martie 1976
de derogare de la Regulamentul (CEE) nr. 2750/75 în ceea ce privește procedurile de mobilizare a cerealelor destinate ajutorului alimentar
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2727/75 al Consiliului din 29 octombrie 1975 privind organizarea comună a pieței în sectorul cerealelor (1), astfel cum a fost modificat prin Regulamentul (CEE) nr. 3058/75 (2), în special articolul 28,
având în vedere Regulamentul (CEE) nr. 359/67 al Consiliului din 25 iulie 1967 privind organizarea comună a pieței în sectorul orezului (3), astfel cum a fost modificat ultima dată prin Regulamentul (CEE) nr. 668/75 (4), în special articolul 23 litera (a),
având în vedere propunerea Comisiei,
întrucât recurgerea la procedura de licitație prevăzută la articolul 4 alineatele (1) și (3) din Regulamentul (CEE) nr. 2750/75 al Consiliului din 29 octombrie 1975 privind stabilirea criteriilor de mobilizare a cerealelor destinate ajutorului alimentar (5) nu permite întotdeauna îndeplinirea obiectivelor de flexibilitate și rapiditate; întrucât, prin urmare, ar trebui prevăzută posibilitatea de a se recurge la altă procedură în cazuri excepționale,
ADOPTĂ PREZENTUL REGULAMENT:
Articolul 1
Prin derogare de la articolul 4 alineatele (1) și (3) din Regulamentul (CEE) nr. 2750/75, este posibil, în cazuri excepționale, să se recurgă la altă procedură decât cea de licitație pentru furnizarea FOB (sau într-o condiție corespunzătoare) sau într-o condiție ulterioară FOB (sau într-o condiție corespunzătoare) a produselor reglementate prin regulament, destinate ajutorului alimentar.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 martie 1976.